 Proza - : - Augentrost de Paul Gabriel Sandu : - Augentrost de Paul Gabriel Sandu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Refutarea... (Poezie) > poemul... (Poezie) > salbaticir... (Poezie) > Kyrie ... (Poezie) > intalnirea... (Poezie) > despartire ... (Poezie) > urme, in... (Poezie) > te-am... (Poezie) > uneltele de... (Poezie) > autumnala ... (Poezie) > post-scriptu... (Poezie) > acuarela ... (Poezie) > redshift ... (Poezie) > Viteza de... (Personale) > stiu ca,... (Poezie) > ceva incepe... (Poezie) > caz de... (Poezie) > sinaxar ... (Poezie) > zodia de... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14038917 Augentrost' > Vizionari: 1917 > Augentrost proza [ ] - - - - - - - - - - - - - - - - - - - - - - - - - de Paul Gabriel Sandu [Paul_Gabriel_Sandu ] 2013-11-24 | | intre noi totul era un joc pe care il luam amandoi in serios. De asta, atunci cand am rugat-o sa-mi spuna o poveste, am sperat ca se va folosi de acest prilej sa ia jocul de la inceput, asa cum voia ea, dupa reguli numai ei cunoscute. "Spune-mi o poveste!" era, pentru noi, un fel de a intreba "ma iubesti?"; mai mult decat atat, sau mai primejdios, caci nu suporta nicio amanare, si nu ingaduia decat un singur raspuns; nu orice raspuns, ci unul care sa te ia pe nepregatite oricat de bine l-ai sti; nu o promisiune, ci, mai inainte de ea, implinirea ei. M-a luat de mana si m-a condus pe stradutele inguste ale orasului pana in fata unei florarii. Trecusem de cateva ori pe langa ea, cred, insa numai pentru ca pe aceeasi strada zacea un anticariat unde imi petreceam uneori vremea, rascolind in voie prin maldarul de carti ca un copil rasfatat cu prea multe jucarii. Oare voia sa ma duca acolo? in labirintul acela de carti erau atatea jocuri care asteptau sa fie inventate. Dar ea mi-a zambit cam cat pentru nu. si pana sa-mi raspunda, intraseram deja in florarie, iar in locul mirosului de carti vechi, ce imi era atat de cunoscut incat mi-l puteam imagina pana la halucinatie, ma asalta acum mirosul tanar de flori si plante de toate felurile, coplesindu-ma cu accentele lui ascutite sau grave, care pareau sa aduca ultimele vesti din lumea vegetalului, intr-o limba care imi era cu totul straina. - stii ce floare e asta? m-a intrebat, apropiindu-se de un buchet imens de garoafe rosii, care isi inaltau capetele pana mai sus de soldul ei, iar eu am cautat in zadar in minte dupa numele lor german, convins ca nu-l stiusem niciodata. - Nelke, mi-a soptit ea, apropiindu-se de ele cu grija cu care te-ai pregati sa mangai pe crestet un copil care isi infrange timiditatea in fata unui necunoscut si accepta sa-si spuna numele: Nelke. - Dar asta? Urma ea, indreptandu-se catre un stativ imens pe care erau asezate, unele deasupra altora, in patru randuri succesive, cele mai diferite si mai surprinzatoare flori, dintre care multe imi erau cu totul straine. Un delir de culori si parfumuri, un fel de petrecere studenteasca unde nu cunosteam aproape pe nimeni, si care se intetea sau scadea dupa ritmuri straine mie. - Calla, am exclamat bucuros si profund indatorat florii care isi pastrase si in germana numele care imi era cunoscut si mie, numele ei adevarat. Curand insa, am epuizat cunostintele mele limitate de botanica si pe acelea inca mai limitate de nume germane. si, pentru prima oara, m-am bucurat sa nu stiu! iar daca la inceput ea a jucat rolul unei fete care imi prezinta prietenele ei vechi si dragi, spunandu-mi un cuvant sau doua despre fiecare, treptat jocul s-a transformat in ceva cu totul diferit. - Ei ii vom spune Regenbogenhaut (pielea curcubeului), ei - Goldrute (sceptrul de aur) ce zici, iti place? i se potriveste? Uite ea e Frauenschuh (pantof de femeie), vezi ce bine ii vine numele? ca o manusa! ei o sa-i spunem hm  Paradiesvogelblume (pasarea-paradis), si ei  cum vrei sa-i spunem? Fara sa stau pe ganduri, am spus: Augentrost (mangaierea ochilor). in vreme ce noi dadeam fiecarei flori cate un nume, luandu-le iarasi in paza, videcandu-le ca de o grea uitare, florareasa ne privea cu o usoara mirare, ca si cand ar fi incercat sa se lamureasca daca avem sa cumparam un buchet sau nu. insa locul ala care fusese al ei cu jumatate de ora inainte, era acum numai al nostru. Era intr-atat de mult al nostru, incat ea nici macar nu mai era acolo, si daca ne-ar fi spus ceva, orice, n-am fi auzit-o, n-am fi inteles-o. insa ea, incapatandu-se cumva sa intre in povestea noastra, s-a apropiat de noi si m-a intrebat, zambindu-mi cu subinteles, daca aveam sa-i cumpar domnisoarei un buchet. Da, sigur ca aveam, i-am raspuns intorcandu-i zambetul, cand am simtit mana Evelinei strangandu-ma dintr-o data de mana. Era insa ceva straniu in felul in care isi inclestase degetele in jurul palmei mele, cu o forta de care nu o crezusem niciodata in stare. M-am intors imediat catre ea, inca zambind, si am vazut cum cealalta mana a ei strivea capul unui bujor pe care il mangaiase cu cateva clipe mai inaite, in timp ce trasaturile dragi ale chipului ei erau strabatute de un spasm care ii ingheta fata intr-o masca, pana acolo incat nici macar nu mai putea vorbi. Am strigat atunci la ea, am chemat-o ca si cand n-ar mai fi fost langa mine, fara sa stiu ce se intampla cu ea, fara sa stiu ce sa fac, vazand in ochii ei, care incepusera deja sa lacrimeze, durerea si neputinta; nu numai a ei, ci mai ales a mea. Am strigat "Hilfe!", singurul cuvant pe care il mai stiam in germana si in care am pus toata disperarea iubirii mele, apoi am imbratisat-o ca si cand as fi incercat sa o apar,ca si cand as fi incercat sa opresc miscarile ei haotice si bruste, revolta trupului ei impotriva lui insusi. Nu stiu cat timp a trecut pana cand a venit salvarea si nu stiu cine a chemat-o. Am vazut numai cum florareasa a deschis ambele aripi ale usii de la intrare, iar eu am luat pe Eveline in brate si am reusit, cumva, s-o duc pana la masina. Nu mai stiu ce am incercat sa le spun celor doi paramedici si nici nu cred ca am reusit sa fiu de vreun folos. stiu doar ca imediat cum am lasat-o pe patul dinauntrul masinii, fara sa vreau si fara sa pot sa-i dau drumul, i-am vazut trupul cabrandu-i-se intr-un spasm cumplit si am inceput sa plang. insa inainte sa ajungem la spital, stransoarea in care imi inclestase mana incepu sa slabeasca, incetand pana la urma cu totul, iar trupul ei parea, in sfarsit, sa-si revina din delir, sa se impace cu el insusi. Cand masina a oprit in fata spitalului, m-a privit pentru prima data fara ca privirea ei sa treaca prin mine, si buzele ei invinetite au mimat un cuvant pe care l-am inteles fara sa-l aud. Usile de la picioarele ei s-au deschis, iar unul dintre paramedici ne astepta sa coboram, langa un scaun cu rotile. si atunci, in cateva clipe, am reusit sa urasc scaunul acela ca pe o fiinta vinovata de cele mai oribile crime, si n-am vrut in ruptul capului sa accept sa fie purtata in el. Am dus-o in brate pana intr-o sala de la etajul intai, si am asezat-o pe unul dintre cele doua paturi de acolo, si un medic foarte batran i-a facut o injectie, zambindu-ne amandurora, si ne-a spus ca o sa fie bine. Apoi, a schimbat cateva cuvinte cu o asistenta care tocmai intrase in camera, iar aceasta i-a suflecat Evelinei maneca de la mana care se odihnea acum, neputincioasa, intr-a mea, i-a legat un garou, asteptand pana cand venele au inceput sa se profileze sub pielea aproape transparenta, apoi a infipt, cu grija, acul, impingandu-l cu fermitate, in vena. imediat ce mi-am dat seama ce voia sa faca, am stiut ca nu trebuia sa stau acolo, stiind cat de rau imi era la vederea pana si unei singure picaturi de sange, dar n-am vrut cu nicicun chip sa-i dau drumul la mana. iar sa inchid ochii, sau sa intorc capul mi se parea ca ar fi insemnat sa o las singura, sa o tradez, sa nu o iubesc asa cum ii cerusem ei sa ma iubeasca. Eu ii cerusem sa-mi spuna o poveste! Acum trebuia sa ascult povestea pana la sfarsit. Trebuia, macar odata, sa ma stapanesc; sa-mi tin firea. Cand am vazut acul strapungandu-i pielea am simtit un val de caldura strabatandu-mi trupul ca o frica atavica urcand in mine, iar apoi, cand primele picaturi de sange au inceput sa se adune in tubul seringii totul s-a colorat in verde si ultimul gand care mi-a trecut prin minte, inainte sa-mi pierd cunostinta, a fost acela ca sangele pe care il vedeam adunandu-se in seringa era sangele ei. Cand mi-am venit in fire, eram intins pe celalalt pat din camera, la mica distanta de patul in care era ea, si inainte sa o vad, i-am simtit privirea asteptandu-ma nerabdatoare, si mainile noastre s-au intins una catre cealalta, intalnindu-se cu o bucurie mai mare decat atunci cand s-au intalnit prima oara, reinnodand povestea. - Sie werden nie Arzt werden! (N-o sa fiti niciodata doctor!) am auzit, de undeva din spatele meu, vocea blanda si zambitoare a celui care ne ingrijise pe amandoi. - Nichts liegt mir ferner (Nici nu-mi sta in gand asa ceva), i-am raspuns, gasind cuvintele potrivite si ceva din zambetul cu care le-as fi insotit, daca mi-ar fi fost mai bine. insa am incercat imediat sa caut in mine copilul de alta data, mereu julit la genunchi, copilul care, intr-o vacanta de vara, se intorsese de doua ori de afara cu capul spart, cu sangele siroindu-i pe fata, si care, a doua oara, dupa ce o piatra ii ricosase direct in crestet, isi anuntase bunica albita de spaima, ca a treia oara va fi cu noroc. Unde disparuse copilul acela? Cand se nascuse in el aceasta stranie hemofobie? Cum ajunsesem pana acolo incat sa lesin - lucru care nu mi se mai intamplase niciodata in viata? Cumva, cred ca intuiam raspunsul la aceasta intrebare. Atat timp cat nu stiusem ce este sangele, atat timp cat il privisem ca pe un lichid colorat si pe care indraznisem sa-l gust in copilarie, cu aceeasi curiozitate cu care bausem pentru prima oara sucul din petale de trandafiri cu care ne rasfata bunica uneori, nu era nimic care sa-mi provoace frica. insa treptat am invatat sa privesc sangele altfel, intr-un mod pe care mi-ar fi foarte greu sa-l definesc, ca pe un fel de forta vitala care ne leaga nu numai de viata, ci si de toti ceilalti. iar vederea sangelui ei adunandu-se in seringa era aproape ceva paradoxal, sau oricum ceva nepermis; era ca si cum as fi vazut intimul ei suprem si ireductibil, adancul fara fund al fiintei ei, cerneala sacra a iubirii ei, nediseminata, inainte de a se transforma in literele si cuvintele unei povesti; era ca si cum as fi indraznit sa privesc direct in ochii gorgonei. M-am ridicat din pat si m-am asezat langa ea, fara sa-i dau drumul la mana. - Hat"s dir meine Geschichte gefallen? (ti-a placut povestea mea?) m-a intrebat, razand, iar eu i-am raspus cu un fel de suspin, apoi am sarutat-o, simtind-o pentru prima oara ca pe un vas plin, din care nu trebuia sa vars nicio picatura. | index 'pageview'); 